પણ પરિસ્થિતિમાં એકાએક પલટો આવ્યો. યુજી નદીમાં ભયંકર પૂર આવ્યું અને હજારો લોકો તેનો ભોગ બન્યા. કેટલાકે જાન ગુમાવ્યા તો કેટલાકે ઘરબાર. તેત્સુજેનનું કોમળ હૃદય કરુણાથી રડી ઊઠ્યું. તેના મનમાં ભાવના ઉદ્‍ભવી કે ફંડના આ નાણાંનો ઉપયોગ પૂરપીડિતો માટે કરાય તો કેવું સારું ! તેણે બહોળા લોકસમુદાય આગળ આ પ્રસ્તાવ મૂક્યો. લોકોએ તેને સહર્ષ વધાવી લીધો. ફાળાની બધી રકમ નિરાધાર લોકોને સહાય કરવા માટે વાપરી નાંખવામાં આવી.